KOMMISSIONENS FORORDNING (EF) Nr. 587/96 af 2. april 1996 om ændring af forordning (EØF) nr. 210/69 om medlemsstaternes og Kommissionens gensidige meddelelser inden for sektoren mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved Kommissionens forordning (EF) nr. 2931/95 (2), særlig artikel 28, og

ud fra følgende betragtninger:

Ved Kommissionens forordning (EØF) nr. 210/69 (3), senest ændret ved forordning (EF) nr. 2452/95 (4), er det fastsat, hvilke oplysninger der regelmæssigt skal meddeles Kommissionen om forvaltningen af mejerimarkedet; iværksættelsen af den landbrugsaftale, der blev indgået som led i de multilaterale handelsforhandlinger i Uruguay-rundens regi, har gjort det påkrævet, for at aftalens forpligtelser kan opfyldes, at der gives yderligere eller mere detaljerede oplysninger om udførslerne, navnlig hvad angår ansøgningerne om licenser og disses udnyttelse siden juli 1995; erfaringen har vist, at nogle af bestemmelserne om de yderligere oplysninger er blevet fortolket forskelligt af medlemsstaterne, og de bør derfor præciseres;

ved Kommissionens forordning (EF) nr. 398/96 (5) om ændring af Kommissionens forordning (EF) nr. 1466/95 (6) er der fastsat særlige bestemmelser for osteeksporten til Canada; der bør fremsendes oplysninger i forbindelse hermed;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Artikel 6 i forordning (EØF) nr. 210/69 affattes således:

»Artikel 6

Medlemsstaterne meddeler Kommissionen:

1) Hver arbejdsdag inden kl. 18.00:

a) - de mængder, fordelt på kode i nomenklaturen over eksportrestitutioner for mejeriprodukter og på destinationskode, for hvilke der den samme dag er ansøgt om licenser som omhandlet i artikel 1 i Kommissionens forordning (EF) nr. 1466/95 (*)

eller

- oplysning om, at der ikke er indgivet licensansøgninger

b) de mængder, fordelt på kode i nomenklaturen over eksportrestitutioner for mejeriprodukter og på destinationskode, for hvilke der den samme dag er ansøgt om foreløbige licenser som omhandlet i artikel 6 i forordning (EF) nr. 1466/95, idet sidste dato for indgivelse af bud ved licitationen angives, ligesom det oplyses, hvilken produktmængde licitationsbekendtgørelsen gælder

c) de mængder, fordelt på kode i nomenklaturen over eksportrestitutioner for mejeriprodukter og på destinationskode, for hvilke der den samme dag definitivt er udstedt eller annulleret licenser som omhandlet i litra b), idet det angives, fra hvilket organ licitationen udgår, ligesom datoen og mængden for den foreløbige licens oplyses.

2) Inden den 16. i hver måned for den foregående måned:

a) de mængder, fordelt på kode i nomenklaturen over eksportrestitutioner for mejeriprodukter, for hvilke licensansøgningerne blev annulleret i henhold til artikel 8, stk. 3, litra a), andet afsnit, i forordning (EF) nr. 1466/95, og restitutionssatsen oplyses

b) de mængder, fordelt på kode i nomenklaturen over eksportrestitutioner for mejeriprodukter, for hvilke licenserne blev leveret tilbage i medfør af artikel 33, stk. 2, sidste afsnit, i Kommissionens forordning (EØF) nr. 3719/88 (**), og restitutionssatsen oplyses

c) de mængder, fordelt på kode i nomenklaturen over eksportrestitutioner for mejeriprodukter, der ikke er udført efter udløbet af de dertil knyttede licensers gyldighedsperiode, idet de endelige licenser, der er udstedt efter artikel 9a i forordning (EF) nr. 1466/95, angives særskilt, ligesom den tilsvarende restitutionssats oplyses

d) de mængder, fordelt på kode i nomenklaturen over eksportrestitutioner for mejeriprodukter, for hvilke der er imødekommet en anmodning om ændring af den i artikel 3, stk. 1, andet afsnit, i forordning (EF) nr. 1466/95 omhandlede kode

e) de mængder, fordelt på kode i nomenklaturen over eksportrestitutioner for mejeriprodukter, for hvilke der er udstedt endelige licenser i medfør af artikel 9a i forordning (EF) nr. 1466/95.

3) Inden den 16. i hver måned n-2:

a) de mængder, fordelt på KN-kode og destinationskode, med eller uden restitutioner, for hvilke udførselsformaliteterne er foretaget

b) de mængder, fordelt på kode i nomenklaturen over eksportrestitutioner for mejeriprodukter, for hvilke varebeskrivelsen er blevet ændret efter artikel 3, stk. 2, i forordning (EF) nr. 1466/95, og det oplyses, om det drejer sig om litra a) eller litra b)

c) de mængder, fordelt på kode i nomenklaturen over eksportrestitutioner for mejeriprodukter, for hvilke bestemmelserne i artikel 20, stk. 3, i Kommissionens forordning (EØF) nr. 3665/87 (***) blev anvendt, samt de forskelle, der er mellem restitutionen for den destination, der er angivet i licensen, og den rent faktisk anvendte restitution.

4) Den sidste arbejdsdag i hver uge for den foregående uge:

de mængder, fordelt på kode i nomenklaturen over eksportrestitutioner for mejeriprodukter, for hvilke der er anmodet om licenser som omhandlet i artikel 1a i forordning (EF) nr. 1466/95, idet der skelnes mellem:

i) mængderne med anmodning om restitution

ii) mængderne uden anmodning om restitution.

5) Oplysningerne i nr. 1, litra a) og b), meddeles via IDES og de andre oplysninger pr. telefax eller telex.

(*) EFT nr. L 144 af 28. 6. 1995, s. 22.

(**) EFT nr. L 331 af 2. 12. 1988, s. 1.

(***) EFT nr. L 351 af 14. 12. 1987, s. 1.«

Artikel 2

Medlemsstaterne sørger for, at de meddelelser, der allerede er foretaget efter artikel 6, stk. 2 og 3, i forordning (EØF) nr. 210/69, suppleres med de yderligere oplysninger, der er nævnt i nærværende forordning, inden den 1. juli 1996.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 307 af 20. 12. 1995, s. 10.

(3) EFT nr. L 28 af 5. 2. 1969, s. 1.

(4) EFT nr. L 252 af 20. 10. 1995, s. 12.

(5) EFT nr. L 54 af 5. 3. 1996, s. 26.

(6) EFT nr. L 144 af 28. 6. 1995, s. 22.